Hans Johansen (skiløper)

Hans Oscar Johansen (1875–1953) var en norsk skiløper som representerte Nydalens Skiklub. 

Han vant yngste klasse i Holmenkollen i 1892, og vant noen uker senere et hopprenn i Stockholm og fikk den svenske kongepokalen. To år senere vant han kombinert i Holmenkollen og ble igjen tildelt kongepokal. I Holmenkollen hadde han også en 6.-plass i 1895, da han vant langrennet som var en del av kombinertrennet, og 4.-plass i 1897.

Utenfor idretten arbeidet Johansen først som stenhugger. Han overtok siden Kafé Nordli ved Sognsvann etter faren og drev denne i 56 år sammen med kona Ragna.

 Referanser 
«Dødsfall: […] Den gamle skiveteran Hans Johansen, innehaver av Kafé Nordli ved Sognsvann, døde mandag i en alder av 78 år». Aftenposten, 29. april 1953.

 Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Sør. Skiforlaget - Erling Ranheim, Oslo 1956 (s. 39 og 650, digitalisert av Nasjonalbiblioteket)
 Jakob Vaage, Tom Kristensen: Holmenkollen – Historien og resultatene. De norske Bokklubbene, Stabekk 1992. ISBN 82-525-1678-5 (s. 209-210, digitalisert av Nasjonalbiblioteket)
 Jakob Vaage: Norske ski erobrer verden. Gyldendal, Oslo 1952 (s. 22-26, digitalisert av Nasjonalbiblioteket)

Kategori:Norske kombinertløpere
Kategori:Kongepokalvinnere i skiidrett
Kategori:Personer fra Oslo